OpenLLM-France/wikimedia huggingface dataset:
# Abertyleri

Abertillery (en gal·lès: Abertyleri) és un poble al comtat distrital de Blaenau Gwent, i el comtat preservat de Gwent, al sud de Gal·les, originalment en Great Western Railway. La seva població va créixer ràpidament durant el període del desenvolupament de les mines a Gal·les del Sud, sent 10.846 en el cens de 1891 i de 21.945 deu anys després. Es troba en el muntanyenc districte miner de Monmouthshire i Glamorganshire, a la vall de Ebbw Fach, i la població tradicionalment treballava en nombroses mines de carbó, foses i tallers de llauna, ara extintes. Més al nord a la mateixa vall es troben els pobles de Nantyglo i Blaina. El paisatge dels voltants limita amb el parc nacional de Brecon Beacons i el patrimoni mundial de Blaenavon.
Abertillery té un centre amb estil tradicional amb diverses escoles petites. Segons el Cens del 2011, el 4,8% dels 4.416 habitants (212 residents) del barri pot parlar, llegir i escriure gal·lès. Això es troba a sota de La xifra del comtat és del 5,5% dels 67.348 (3.705 residents) que saben parlar, llegir i escriure gal·lès. Notable pels seus escenaris rurals verges, Abertillery té com a veïns als petits districtes de Aberbeeg, Cwmtillery i Six Bells.

## Referències

* ↑ «World Heritage Site Status - Blaenavon World Heritage Site», 05-08-2021. [Consulta: 3 desembre 2024].
* ↑ «Black Hill and Olchon Valley, Herefordshire». www.uksouthwest.net. [Consulta: 17 juliol 2023].
* 1 2 Competències en gal·lès per divisió electoral, cens de 2011 Recuperat el 13/12/21
# Luis Vigil García

Luis Vigil García (Barcelona, 20 de maig de 1940 - 16 de desembre de 2019) va ser un crític, escriptor, traductor i director editorial català.

## Biografia

A la dècada del 1960 va impulsar les revistes de ciència-ficció Anticipación (1966) i Nueva Dimensión (1968) i va col·laborar a Bang!.
A la dècada següent, va continuar escrivint articles sobre cinema i cultura underground per a revistes com Dossier Negro, Mata Ratos o Star, a més de publicar llibres teòrics tan diferents com La leyenda de Bruce Lee (1974) o Historia del sadomasoquismo (1978). Va escriure també guions de còmic per a la revista Drácula. Amb Domingo Santos, va escriure la saga de novel·les de fantasia heroica Nomanor.
També va dirigir l'edició espanyola de Playboy i va ser contractat després per Ediciones Zinco per a coordinar les seves revistes, essent l'eròtica Tacones Altos la més duradora de totes.

## Referències

* ↑ Dani Futuro 2 - Wenn das Monster angreift, All-Verlag 2020, ISBN 978-3-96804-022-6
* 1 2 3 4 Cuadrado (2000), pp. 1297 a 1298.
* ↑ «Soy una mierda de sumiso: ENTREVISTA A LUIS VIGIL, DIRECTOR DE TACONES ALTOS, ESCRITOR DE COSAS, TODO TERRENO DE LA EDICIÓN Y LO QUE LE ECHEN», 08-05-2010. [Consulta: 3 desembre 2024].

## Bibliografia

* Cuadrado, Jesús. Atlas español de la cultura popular: De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* Salvador Sainz. Una charla con Luis Vigil. El Wendigo. Número 4. (1976)
# Papir d'Hunefer

El Papir d'Hunefer és una de les versions més conegudes del Llibre dels Morts, que fou escrit durant la Dinastia XIX d'Egipte, si fa no fa entre el 1310 i 1275 abans de la nostra era, i que ara es troba traslladat al British Museum de Londres. Originàriament tenia 5,50 m de llarg per 39 cm d'ample, però actualment l'han dividit en vuit peces per "necessitats de conservació".
Juntament amb el Papir d'Ani, destaquen per ser els clàssics exemples del Llibre dels Morts, amb vinyetes molt il·lustratives. Són notables i molt aclaridores les vinyetes del capítol 125 del Llibre dels Morts, en què es representa la psicòstasi presidida per Osiris i la cerimònia de l'obertura de la boca i els ulls.

## Història

Aquest papir del Llibre dels Morts es va elaborar expressament per a Hunefer, que fou "escriba reial a l'oest de Tebes", "escriba de les ofrenes divines", "supervisor del bestiar reial" i majordom del rei Seti I. Aquests títols indiquen que Hunefer ocupava un lloc molt important en l'administració de l'estat i devia ser membre de la cort reial. La seua esposa Nasha era sacerdotessa d'Amon a Tebes. Malgrat que la seua tomba no s'ha localitzat, és probable que l'enterraren a Memfis.

## Estatueta contenidora

L'únic element conegut del dipòsit funerari d'Hunefer és una figureta de fusta policroma amb el nom de la persona morta, i representa el déu Osiris - Seker. En els funerals, el papir seria enrotllat i col·locat en un compartiment secret construït per a això a la part posterior de l'estàtua, i després dipositat a la tomba, segurament a Luxor (o Memfis, segons altres investigadors).
L'estatueta va ser descoberta per saquejadors de tombes a mitjan segle xix i després comprada pel francés Antoine Clot (1793-1868), un metge contractat pel govern egipci. El 1852, aquest col·leccionista va cedir el papir al Museu Britànic, en què el van tallar en vuit peces i el van col·locar sota un cristall.

## Referències

* ↑ «Page from the Book of the Dead of Hunefer» (en anglés). Arxivat de l'original el 3 de novembre de 2012. [Consulta: 21 gener 2015].
* ↑ «Hunefer, an ancient Egyptian official» (en anglés). Arxivat de l'original el 24 de juny de 2014. [Consulta: 21 gener 2015].
* ↑ Parkinson, 2010, p. 4-5.
* ↑ Parkinson, 2010, p. 38-39.

## Bibliografia

* Parkinson, Richard. Hunefer and his Book of the Dead. Londres: The British Museum Press, 2010. ISBN 978-0-7141-3142-9.
# Lukitxovka

Lukitxovka (en rus: Лукичёвка) és un poble (un possiólok) de l'óblast de Vorónej, a Rússia, segons el cens del 2010 tenia un habitant.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# L'Oeuvre au noir

L'oeuvre au noir és una pel·lícula belga dirigida per André Delvaux, estrenada l'any 1988, i reeditat en DVD el 2010. Ha estat doblada al català.

## Argument

Segle XVI. Una cop que el duc d'Alba va esclafar la rebel·lió de Flandes contra Espanya, Felip II (1559-1598) va restringir la llibertat religiosa, va aplicar els decrets del Concili de Trento i va reforçar el poder de la Inquisició en aquestes terres. En aquest context, arriba a Bruges amb documentació falsa el venerable escriptor i filòsof Zenon Ligre. Després de fundar una clínica i unes termes, es disposa a treballar com a metge i alquimista per als més pobres. El pensament i els mètodes de Zenón, que s'aparten de l'ortodòxia oficial, tenen un gran èxit entre la població flamenca, però corren el risc de ser condemnats per la Inquisició. Finalment Zenon, recercat des de feia molt de temps per dissidència i escrits subversius, serà detingut, jutjat i condemnat a la foguera.

## Repartiment

* Gian Maria Volontè (Zénon)
* Sami Frey (Prior dels Cordelers)
* Jacques Lippe (Myers)
* Anna Karina (Catherine)
* Philippe Léotard (Henri-Maximilien)
* Jean Bouise (Campanus)
* Marie-Christine Barrault (Hilzonde)
* Marie-France Pisier (Martha)
* Mathieu Carrière (Pierre de Hamaere)
* Pierre Dherte (Cyprien)
* Gaetan Wenders (frare)
* Johan Leysen (Rombaut)
* Dora van der Groen (Greete)
* Senne Rouffaer (El Cocq)
* Geert Desmet (Han)
* Michel Poncelet (Josse)

## Premis i nominacions

* 1988: Cannes: Nominada a la Palma d'Or.
* Premi André-Cavens de la Unió de la crítica de cinema (UCC) per la millor pel·lícula belga

## Referències

* ↑ «L'Oeuvre au noir». esadir.cat.
* ↑ «L'Oeuvre au noir». allocine.
# Després de nosaltres

Després de nosaltres (títol original en francès: L'Économie du couple) és una pel·lícula franco-belga, dirigida per Joachim Lafosse i estrenada l'any 2016. El film es va doblar al català.

## Argument

Després de diversos anys de vida comuna, Marie i Boris decideixen separar-se. Filla de bona família, treballa i es guanya bé la seva vida, mentre que ell acumula petites feines periòdiques. Ha finançat la compra de la casa mentre que ell l'ha renovada, aportant així una plusvàlua. Quan decideixen vendre la casa, la qüestió és aleshores saber quina part ha de rebre cadascun...

## Repartiment

* Bérénice Bejo: Marie
* Cédric Kahn: Boris
* Jade Soentjens i Margaux Soentjens: Jade i Margaux, els fills de Marie i Boris
* Marthe Keller: Christine, la mare de Marie
* Pascal Rogard: Un amic del pare de Marie
* Catherine Salée, Ariane Rousseau, Philippe Jeusette i Francesco Italiano: Els amics de la parella en un sopar
* Annick Johnson: L'agent immobiliari
* Tibo Vandenborre: L'infermer de l'hospital

## Crítica

* "La situació és insostenible (...) Lafosse ho mostra amb el realisme que li confereixen els dos actors, esplèndids (...) amb la sàvia mesura del temps, els silencis, les catarsis i l'ús puntual de [la] música (...) Puntuació: ★★★★★ (sobre 5)"
* "Una devastadora mirada al que queda quan l'amor s'acaba (...) Elegant posada en escena (...) Incòmoda i claustrofòbica (...) dona la mesura d'un cineasta intel·ligent i d'un observador perspicaç (...) Puntuació: ★★★★ (sobre 5)"
* "És com Scenes from a Marriage d'Ingmar Bergman condensada en un període més curt (...) encara que la seva descripció d'una relació que s'enfonsa pot ser igual de complexa, però no tan emocionalment rellevant en les seves etapes finals."

## Referències

* ↑ «Després de nosaltres». Filmin.cat. [Consulta: 11 juliol 2022].
* ↑ «L'Économie du couple». Allociné.
* ↑ Casas, Quim «Conviure després de l'amor». El Periódico.
* ↑ Montoya, Álex «Interessats en drames domèstics». Fotogramas.
* ↑ Mintzer, Jordan «After Love». The Hollywood Reporter.
# Mary Harron

Mary Harron (Bracebridge, Ontario, 12 de gener de 1953) és una directora i guionista canadenca ben coneguda per les seves pel·lícules I Shot Andy Warhol, American Psycho i The Notorious Bettie Page.

## Biografia

Mary Harron va estudiar a la Universitat d'Oxford i va començar la seva carrera com a periodista sent una de les fundadores del Punk magazine, la primera publicació dedicada solament al punk rock. Harron va iniciar la carrera de directora com a realitzadora de documentals per a la BBC i Channel 4. També va realitzar sis curtmetratges sobre la cultura pop, incloent-ne un de titulat How to Make an Oliver Stone Movie.

## Filmografia
### Directora

* 2008: Holding Fast (Curtmetratge)
* 2006: Big Love (Episodi: Roberta's Funeral)
* 2005: Six Feet Under (Episodi: The Rainbow of Her Reasons)
* 2005: The Notorious Bettie Page
* 2004: The L Word (Episodi: Liberally)
* 2000: American Psycho
* 1998: Homicide: Life on the Street (Episodi: Sins of the Father)
* 1996: Jo vaig disparar a l'Andy Warhol (I Shot Andy Warhol)

### Productora executiva

* 2005: The Notorious Bettie Page
* 2003: The Weather Underground

### Productora

* 2008: Holding Fast

### Guionista

* 2005: The Notorious Bettie Page
* 2000: American Psycho
* 1996: I Shot Andy Warhol (Documental BBC)

## Referències

* ↑ Punter, Jennie (September 5, 2011). "The Monday Q&A: Mary Harron", The Globe and Mail, p. R3.
* ↑ Twisted Twins Invites You to Bleed for Women in Horror
* ↑ The Globe and Mail. «The Monday Q&A: Mary Harron» (en anglès), 04-09-2011. [Consulta: 8 octubre 2012].
* ↑ Heller, 2008, p. 151.
# Ròchaforchaa

Rochefourchat és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia un habitant.

## Demografia
### Població

El 2007 la població de fet de Rochefourchat era d'1 persona.
La població ha evolucionat segons el següent gràfic:
Habitants censats

### Habitatges

El 2007 hi havia 7 habitatges, 1 era l'habitatge principal de la família i 6 eren segones residències. Tots els 7 habitatges eren cases. L'únic habitatge principal que hi havia estava ocupat pel seu propietari; tenia cinc cambres o més. 1 habitatges disposaven pel capbaix d'una plaça de pàrquing. A 1 habitatges hi havia un automòbil i a 0 n'hi havia dos o més.

## Economia

L'única persona en edat de treballar el 2007 era activa. I estava ocupada.(1 home)

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* Résumé statistique Fitxa resum de dades estadístiques de Rochefourchat a l'INSEE.
* Évolution et structure de la population Fitxa amb el detall de dades de Rochefourchat a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jordi Barenas

Jordi Barenas (s. XVII - ?) fou un organista català.
L'any 1667 es va incorporar com a organista a la catedral de Santa Maria de Castelló d'Empúries, on va substituir a Baldiri Borgunyó, que va exercir entre els anys 1660-1668. Barenas serà substituït per Joan Pere Ribas, que va exercir entre els anys 1668-1675.
Com a organista, havia d'interpretar l'orgue quan es requeria. En cas contrari, Barenas, com els seus predecessors, havia d'assistir al cor o prendre la funció de director en cas de faltar el sotsxantre. A més, havia d'exercir de professor de cor, i instruir els infants, designats pel rector, sobre els cants que havien d'executar a l'església.

## Referències

* 1 2 Gregori i Cifré, Josep Maria; Salgado Cobo, Elena. Inventaris dels fons musicals de Catalunya. Volum 7: Fons de la basílica de Santa Maria de Castelló d'Empúries. Barcelona: Universitat Autònoma de Barcelona, 2013, p. 16.
# Club Independiente Petrolero

El Club Independiente Petrolero és un club de futbol bolivià de la ciutat de Sucre.
El club va ser fundat el 4 d'abril de 1932.

## Palmarès

* Campionat bolivià de futbol:
** 2021

## Referències

* ↑ Vanauskas, Laura. An Encyclopedia of Football in Bolivia – 1914 to 1998. Heart Books – Belgium, 1999, p. 193.
* ↑ «Bolivia - list of champions». rsssf.com. [Consulta: 16 desembre 2017].
# Thoix

Thoix és un municipi francès situat al departament del Somme i a la regió dels Alts de França. L'any 2007 tenia 135 habitants.

## Demografia
### Població

El 2007 la població de fet de Thoix era de 135 persones. Hi havia 56 famílies de les quals 16 eren unipersonals (8 homes vivint sols i 8 dones vivint soles), 16 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 72 habitatges, 56 eren l'habitatge principal de la família, 13 eren segones residències i 3 estaven desocupats. 69 eren cases i 1 era un apartament. Dels 56 habitatges principals, 49 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 1 tenia una cambra, 5 en tenien tres, 14 en tenien quatre i 36 en tenien cinc o més. 44 habitatges disposaven pel capbaix d'una plaça de pàrquing. A 22 habitatges hi havia un automòbil i a 32 n'hi havia dos o més.

## Economia

El 2007 la població en edat de treballar era de 80 persones, 57 eren actives i 23 eren inactives. De les 57 persones actives 52 estaven ocupades (26 homes i 26 dones) i 5 estaven aturades (3 homes i 2 dones). De les 23 persones inactives 11 estaven jubilades, 8 estaven estudiant i 4 estaven classificades com a «altres inactius».

### Ingressos

El 2009 a Thoix hi havia 56 unitats fiscals que integraven 137 persones, la mediana anual d'ingressos fiscals per persona era de 21.833 €.

### Activitats econòmiques

L'únic establiment que hi havia el 2007 era d'una empresa extractiva.
L'any 2000 a Thoix hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Thoix a l'INSEE.
* Évolution et structure de la population Fitxa amb el detall de dades de Thoix a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Thomas Helveg

Thomas Helveg (Odense, 24 de juny de 1971) és un exfutbolista danès de la dècada de 2000.
Fou 108 cops internacional amb la selecció de Dinamarca.
Pel que fa a clubs, defensà els colors de l'Odense BK, Udinese Calcio, AC Milan, Internazionale, Norwich City FC i M'gladbach.

## Referències

* ↑ «Thomas Helveg - Century of International Appearances». The Rec.Sport.Soccer Statistics Foundation.
* ↑ Danish national team profile Arxivat 2011-02-22 a Wayback Machine. (danès)
* ↑ «Danmarks Radio career statistics» (en danish). resol.dr.dk. Arxivat de l'original el 14 març 2007.
* ↑ «Thomas Helveg». espacefootball.ifrance.com. Arxivat de l'original el 3 maig 2007.
* ↑ «Thomas Helveg» (en alemany). fussballdaten.de. [Consulta: 21 agost 2011].
* ↑ «Thomas Helveg». ESPN. Arxivat de l'original el 27 d'agost 2007. [Consulta: 21 agost 2011].
# José María Martín-Bejarano Serrano

José María Martín-Bejarano Serrano (Rota, Cadis, Andalusia, 6 de desembre de 1987), conegut com a José Mari, és un ex futbolista andalús. Juga de migcampista i el seu equip actual és el Cadis CF de la Primera Divisió espanyola.

## Trajectòria

José Mari es va formar en les categories inferiors d'un dels equips de la seva localitat natal, la Unión Deportiva Roteña. El 2007 pas a formar part d'un altre conjunt gadità, l'Atlético Sanluqueño Club de Fútbol de la Tercera Divisió. Després d'un parell de temporades va fitxar pel Real Murcia per jugar als eu filial en Segona Divisió B durant la temporada 2009-10. En finalitzar aquesta marxa al Real Jaén, també de la Segona Divisió B, en el qual juga durant dues temporades fins a 2012.
L'estiu de 2012 va ser traspassat al Reial Saragossa, de Primera Divisió; tot i que era en principi un fitxatge realitzat per al filial del conjunt aragonès realitza la pretemporada amb el primer equip, a les ordres de Manolo Jiménez. Al final de la pretemporada, el 16 d'agost es confirma la seva presència definitiva en el primer equip saragossista. Debuta en primera divisió el 20 d'agost de 2012 a La Romareda, en el partit entre el Reial Saragossa i el Reial Valladolid.
El 6 de febrer de 2014, després de no explicar per a l'equip blanquillo, sense haver trobat club al mercat d'hivern, es desvincula del Reial Saragossa.
El 12 de febrer de 2014 es fa oficial el seu fitxatge pel Colorado Rapids de l'MLS per jugar la pretemporada amb l'equip nord-americà. Al mercat d'hivern, es confirma el seu retorn a la Primera Divisió espanyola després d'arribar a un acord amb el Llevant UE.
Després de descendir amb l'equip llevantí queda lliure, fent-se oficial el seu compromís amb el Cadis CF el 16 d'agost de 2016. L'octubre de 2019, amb gairebé 32 anys, va acordar una ampliació de contracte fins al 2020.
José Mari va jugar el seu partit número 100 amb el club el 6 de març de 2020, contra el CD Lugo. Posteriorment va jugar 28 partits durant la temporada (un gol), en què l'equip va tornar a la primera divisió, després d'una absència de 14 anys.

## Referències

* ↑ http://www.realzaragoza.com/noticias/29296
* ↑ http://www.realzaragoza.com/noticias/41401
* ↑ «Spanish midfielder José Mari to join Rapids in Vegas» (en anglès). Arxivat de l'original el 2015-01-24. [Consulta: 12 febrer 2014].
* ↑ «José Mari refuerza al Cádiz» (en castellà). Cadis CF, 16-08-2016. [Consulta: 16 agost 2016].
* ↑ Mejías, Jesús. «José Mari renueva hasta 2022» (en castellà). Andalucía Información, 15-10-2019. [Consulta: 16 maig 2020].
* ↑ Anillo, Beatriz «José Mari, un capitán centenario» (en castellà). Diario AS, 08-03-2020 [Consulta: 31 març 2020].
* ↑ «El Cádiz recupera el liderato en Soria con un jugador menos» (en castellà). Marca, 18-06-2020 [Consulta: 23 juliol 2020].
* ↑ Corrigan, Dermot. «Cadiz, the club and city where the rules are different, finally return to La Liga». The Athletic, 13-07-2020. [Consulta: 22 juliol 2020].

## Enllaços externs

* Fitxa de José María Martín-Bejarano Serrano a BDFutbol.
# Thou (Cher)

Thou és un municipi francès, situat al departament de Cher i a la regió de Centre – Vall del Loira. L'any 2007 tenia 78 habitants.

## Demografia
### Població

El 2007 la població de fet de Thou era de 78 persones. Hi havia 28 famílies, de les quals 8 eren unipersonals (4 homes vivint sols i 4 dones vivint soles), 4 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 35 eren l'habitatge principal de la família, 20 eren segones residències i 6 estaven desocupats. Tots els 60 habitatges eren cases. Dels 35 habitatges principals, 23 estaven ocupats pels seus propietaris, 10 estaven llogats i ocupats pels llogaters i 2 estaven cedits a títol gratuït; 1 tenia una cambra, 6 en tenien dues, 6 en tenien tres, 8 en tenien quatre i 14 en tenien cinc o més. 29 habitatges disposaven pel capbaix d'una plaça de pàrquing. A 13 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thou el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 8 |
| 8 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 4 | 40 a 44 | 0 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 50 persones, 34 eren actives i 16 eren inactives. De les 34 persones actives 32 estaven ocupades (20 homes i 12 dones) i 2 estaven aturades (1 home i 1 dona). De les 16 persones inactives 9 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 1 d'una empresa de construcció i 2 d'empreses d'hostatgeria i restauració.
Dels 2 establiments de servei als particulars que hi havia el 2009, 1 era una fusteria i 1 restaurant.
L'any 2000 a Thou hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Thou a l'INSEE.
* Évolution et structure de la population Fitxa amb el detall de dades de Thou a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.